《怀邑侯合江李紫璈先生》
清代·王家枚

合江才子蓉江牧，政事文章两最优。直以眉山承巨派，夙闻史最浚长沟。

搜才到处悬冰鉴，谋国曾劳借箸筹。下走昔蒙青睐甚，还凭特笔阐潜幽。

作者简介：字吉丞，泰阶子。工词章，兼擅考据。南菁书院高才生，为院长黄元同、缪筱珊诸先生所激赏。对于乡邦文献亦所究心，刊有重思斋丛书，以郡优廪生中式。光绪甲午举人，屡试春官不第。科举废后，纳赀官内阁中书。旋改主事，甫到部，遽患咯血症，竟以不最。著有国朝汉学师承记，晋书集注，贡息甫年谱，龙砂志略，龙砂诗存，梓里咫闻录，重思斋诗存、文存各若干卷。邑续志传文苑。